
Par atzinumu par nometnes gatavību
darbības uzsākšanai

     Veselības inspekcijas Sabiedrības veselības departamenta Latgales kontroles nodaļa (turpmāk tekstā - Inspekcija) saņēma un izskatīja Jūsu iesniegumu  par atzinuma sagatavošanu bērnu diennakts nometnei "Vanaga lidojums 1" darbības uzsākšanai norises vietā - Kokneses sporta centrs, Ilmāra Gaiša Kokneses vidusskolas internāts, Parka ielā 27 un 27a, Koknesē, Aizkraukles novadā. Nometnes norises laiks no 2026. gada 06. līdz 17. jūlijam. Nometnes organizētājs: Rīgas volejbola skola, reģ. Nr. 90000013606.
     Inspekcija informē, ka 2026. gada 21. maijā  aģentūrai “Kokneses sporta centrs” izsniegtais atzinums Nr. 1.7.7-14/300 par objekta gatavību darbības uzsākšanai ir derīgs līdz 2027. gada 21. maijam, veicot diennakts bērnu nometņu ar dalībnieku skaitu līdz 70 organizēšanu minētajās telpās.
     Rekomendējamie pasākumi:
1. Nodrošināt Ministru kabineta 2009. gada 1. septembra noteikumu Nr.981 “Bērnu nometņu organizēšanas un darbības kārtība” prasību izpildi.
2. Nometņu darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem” vai aktuālajiem piesardzības pasākumiem, ja tādi tiks rekomendēti gada laikā pēc Atzinuma saņemšanas. 
3. Iepazīties un sekot līdz Slimību profilakses un kontroles centra sniegtajām rekomendācijām par priekšmetu un virsmu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.
4. Nodrošināt Ministru kabineta 2018. gada 24. jūlija noteikumu Nr.447 „Noteikumi par darbiem, kas saistīti ar iespējamu risku citu cilvēku veselībai, un obligāto veselības pārbaužu veikšanas kārtību” prasību ievērošanu.

Sabiedrības veselības departamenta 
Latgales kontroles nodaļas vadītāja	                                               Ludmila Vainiņa                                                                                       

